**1. Korruption esiintyminen**

Miten suomalainen korruptio mielestänne ilmenee ja millä alueilla / sektoreilla korruption vastaista työtä mielestäsi tulisi tehostaa?

Puuttuuko strategialuonnoksen korruptiokatsauksesta olennaista tietoa tai olennaisia lähteitä?

*Ei.*

**2. Korruption vastainen työ**

Miten nykyiset korruption torjunnan viranomaisrakenteet mielestäsi toimivat? Miten rakenteita voisi vahvistaa ja yhteistyötä viranomaisten välillä parantaa?

*Tekes katsoo, että on tärkeää vahvistaa viranomaisyhteistyötä sekä mahdollistaa nykyistä laajempi tietojenvaihto toimijoiden välillä. Lisäksi on tärkeää, että jokainen toimija omalta osaltaan kouluttaa henkilöstöään tunnistamaan mahdolliset korruptiotilanteet sekä varmistaa, että henkilöstö osaa toimia havaitessaan korruptiotilanteen.*

Onko teillä näkemyksiä siitä, miten muut sidosryhmät (ml. kansalaisjärjestöt) ja kansalaiset voisivat osallistua korruption vastaiseen työhön?

**3. Strategian visio**

Miten suhtaudutte strategian visioon (s. 3)

*Korruption vastaisen strategian pitkän aikavälin tavoitteena ja visiona on yhteiskunta, jossa korruptiolla ei ole menestymisen mahdollisuuksia eikä piilossa pysymisen edellytyksiä. Tekes katsoo, että esitetty visio on inspiroiva ja tavoittelemisen arvoinen. Toteutuakseen visio vaatii riittäviä resursseja korruption vastaiseen työhön. Jos riittäviä resursseja ei taata tälle tärkeälle hankkeelle, ollaan tilanteessa, jossa kansalaisten luottamus koko korruption vastaiseen toimintaan on vaarassa menettää merkitystään.*

*Kouluttaminen on avainasemassa, kun pyritään vähentämään korruptiota. On tärkeää, että mahdolliset korruptiotilanteet tunnistetaan ja niihin osataan reagoida. Organisaatiotasolla tämä edellyttää henkilöstön perehdytystä, toimintatapojen luomista sekä sen varmistamista, että henkilöt, jotka tuovat esiin havaitsemiaan ongelmia saavat organisaation täyden tuen ja asianmukaisen kohtelun. Näin voidaan kitkeä muuten piiloon jäävää korruptiota.*

*Median merkitys korruption esiintuomisessa on ensiarvoisen tärkeä.*

**4. Strategialuonnoksen painopistealueet**

Strategialuonnoksen luku 4 käsittelee keskeisimpiä kehitys- ja toimenpidetarpeita (4.1–4.6).Mitkä näistä ovat mielestänne tärkeimmät ja kiireellisimmät? Perustele vastauksenne!

*Tekes katsoo, että kaikki esitetyt kehitys- ja toimenpidetarpeet ovat perusteltuja. Erityisen tärkeänä Tekes pitää kohtia 4.1 korruption torjunnan ja ennaltaehkäisyn viranomaisrakenteet, toiminnan koordinointi ja toimijoiden välinen yhteistyö sekä kohtaa 4.2. korruptiotietoisuuden lisääminen.*

*Jos korruptiotilanteita ei tunnisteta, ei niitä myöskään tule esiin.*

**5. Ehdotetut toimenpiteet**

   Onko teillä kommentteja toimintasuunnitelmassa ehdotettuihin toimenpiteisiin?a)   korruption torjuntaa tukevien rakenteiden vahvistaminen

Onko teillä kommentteja toimintasuunnitelmassa ehdotettuihin toimenpiteisiin? b)  tietoisuuden lisääminen ja asenteiden muuttaminen

Onko teillä kommentteja toimintasuunnitelmassa ehdotettuihin toimenpiteisiin? c)  läpinäkyvyyden lisääminen

Onko teillä kommentteja toimintasuunnitelmassa ehdotettuihin toimenpiteisiin?d) Korruptiotapausten paljastumisen helpottaminen

Onko teillä kommentteja toimintasuunnitelmassa ehdotettuihin toimenpiteisiin?e) Lahjusrikoksiin liittyvän lainsäädännön kehittäminen

Onko teillä kommentteja toimintasuunnitelmassa ehdotettuihin toimenpiteisiin? f)   Korruptiotutkimuksen edistäminen

Puuttuuko toimenpidesuunnitelmasta mielestänne toimenpiteitä?

Mainitaanko toimenpidesuunnitelmassa oikeita vastuutahoja ja onko jotain vastuutahoja unohdettu?

**6. Korruption vastaiseen työhön osallistuvat viranomaiset ja toimijat**

Onko teillä kommentteja/lisättävää korruption vastaiseen työhön osallistuvia viranomaisia ja toimijoita koskevaan osioon (liite 1)?

*Ei ole.*

Onko teillä tai edustamallanne organisaatiolla/järjestöllä liityntäpintoja korruption ehkäisemiseen? Millaisia?

*Niistä on kerrottu liitteessä 1.*

**7. Muut huomiot**

Onko teillä muita strategialuonnokseen tai yleensä korruption torjuntaan ja ennaltaehkäisyyn liittyviä kommentteja?